**Erudīcijas konkurss**

 **„Vai tu esi mērnieks nr.1?”**

**NOLIKUMS**

**I Vispārīgie noteikumi.**

1. Konkursu organizē mērniecības uzņēmums SIA „Latvijasmernieks.lv” (turpmāk – „Latvijasmernieks.lv”);
2. Konkursa nolikums ir atrodams jebkuram studentam interneta vietnē www.latvijasmernieks.lv, kā arī Latvijas Universitātes (turpmāk - LU), Latvijas Lauksaimniecības universitātes (turpmāk - LLU) un Rīgas Tehniskās universitātes (turpmāk - RTU) augstskolu mājaslapās.

**II Konkursa tēma.**

1. Erudīcijas konkursa tēma ir cieši saistīta ar mērniecību un tās ietverošajām nozarēm (kartogrāfiju, ģeodēziju, zemes kadastrālo uzmērīšanu, zemes ierīcību, tālizpēti), tādā veidā piedāvājot pārliecināties par spējām pielietot savas augstskolā iegūtās zināšanas praksē.

**III Konkursa mērķis.**

1. Dot studentiem iespēju parādīt savas zināšanas, iemaņas un atjautību, sacenšoties ar citu augstskolu „kolēģiem”, noskaidrojot zinošākos un veiksmīgākos nākošos mērniecības sfēras darbiniekus;
2. Nostiprināt savu pārliecību par to, ka esi izvēlējies īsto nākotnes profesiju, kurā vēlies darboties un attīstīties;
3. Sekmēt nākamo mērniecības speciālistu iespējas iekļauties mērniecības nozares darba tirgū, dodot iespēju pēc diploma saņemšanas iegūt darba vietu uzņēmumā „Latvijasmernieks.lv”;
4. Veicināt ilgtspējīgu sadarbību un draudzīgas saites starp LU, LLU un RTU mācībspēkiem un studentiem, kā arī uzņēmumu „Latvijasmernieks.lv”.

**IV Konkursa dalībnieki**

1. Mūsu mērķauditorija :
* LU Ģeogrāfijas un zemes zinātņu fakultātes studenti;
* LLU Lauku inženieru fakultātes studenti;
* RTU Būvniecības fakultātes studenti.
1. Konkursā var piedalīties pamatstudiju līmeņa studenti vecumā līdz 24 gadiem (ieskaitot), kuriem profesionālā pieredze kādā no ar mērniecību saistītām nozarēm nav lielāka par 2 gadi.
2. Konkursā piedalīties nedrīkst SIA „Latvijasmernieks.lv” darbinieki un augstskolu darbinieki.
3. Konkurss notiek komandās katrā pa 4 cilvēki. 2. posmā no katras augstskolas drīkst piedalīties 2 komandas.
4. Konkursa pirmajā posmā katra augstskola var tikt pārstāvēta neierobežoti daudz komandās.

**V Pieteikšanās.**

1. Pieteikšanās dalībai konkursā būs atvērta no 1.februāra līdz 28.februārim aizpildot pieteikuma anketu augstskolas vai „Latvijasmernieks.lv” tīmekļa vietnē [www.latvijasmernieks.lv](http://www.latvijasmernieks.lv) un iesniedzot savas augstskolas par konkursu atbildīgajam mācībspēkam.

**VI Konkursa norise**

1. Konkurss notiks divos posmos:
* 1. posms – spicāko studentu atlase, savstarpēji sacenšoties ar savas augstskolas studentiem. 1. posma atlasē paredzēti praktiskie un teorētiskie jautājumi. Konkursa sākums ir 1. posma saņemtie uzdevumi no savas augstskolas mācībspēkiem. Uz 2. posmu tālāk tiek virzītas 2 labākās un veiksmīgākās komandas no katras universitātes;
* 2. posms – klātienē tiekas divas labākās komandas no katras augstskolas. Finālā jārisina āķīgi praktiskie un teorētiskie jautājumi.
1. Konkurss 1. posmā norisinās katrā augstskolā, bet uzvarētāji 2. posmā tiks noskaidroti klātienē tiekoties kādā no augstskolu telpām.
2. Konkursa pirmais posms notiks nedēļā no 17.-21.martam.
3. Konkursa otrais posms notiks nedēļā no 7.-11.aprīlim
4. Nepieciešamos instrumentus nodrošinās augstskolas un/vai „Latvijasmernieks.lv”.

**VII Vērtēšana**

1. Konkursa 1. posmu vērtē mācībspēku komanda no studenta pārstāvētās augstskolas. Finālā studentus vērtē apvienota pasniedzēju komanda no visām augstskolām un pārstāvis no „Latvijasmernieks.lv”.
2. Par uzdevumu izpildi tiks piešķirti žetoni (punkti), kuru skaits katra posma beigās nosaka uzvarētāju. Žetoni katrā kārtā tiek skaitīti no nulles, tie nesummējas.

**VIII Balvas**

1. Studenti, kuri finālā ieguvuši visvairāk žetonus, iegūs naudas balvas, atzinības rakstus un iespēju pēc diploma saņemšanas iegūt darba vietu uzņēmumā „Latvijasmernieks.lv”
2. vietas ieguvēji – naudas balva 200 EUR;
3. vietas ieguvēji – naudas balva 150 EUR;
4. vietas ieguvēji - naudas balva 100 EUR vērtībā.
5. Pārējie finālisti saņems atzinības rakstus par dalību konkursā un pārsteiguma, veicināšanas balvas no „Latvijasmernieks.lv”.